Að minnsta kosti sex umferðaróhöpp urðu í umdæmi lögreglunnar í Borgarfirði og Dölum í liðinni viku , flest tengd hálku og ísingu á vegum . Sem betur fer urðu ekki teljandi meiðsli á fólki í þessum óhöppum . Bifreið á norðurleið rann útaf þjóðveginum við Beigalda á sunnudag og valt þar nokkrar veltur . Ökumaðurinn var einn í bílnum og í bílbelti . Slapp hann með minniháttar meiðsli en bíllinn var óökufær og stórskemmdur . Önnur bifreið á suðurleið rann útaf þjóðveginum við Fellsenda sunnan Skarðsheiðar og hafnaði í stórgrýti og skemmdist mikið á undirvagni . Ökumaðurinn slapp ómeiddur . Þá rann bifreið á suðurleið útaf þjóðveginum á Seleyri um miðnættið aðfararnótt þriðjudags . Ökumaðurinn var einn í bílnum og slapp meiddur . Ástæða er að hvetja ökumenn til varfærni í umferðinni sérstaklega við þær aðstæður þegar lofthiti er um frostmarkið . Þá getur myndast glæraísing á vegum , sem jafnvel sést lítið eða ekki .